
“Mi contribucion na Archivo Nacional ta pa comparti mi 

bukinan, topiconan di historia, potret y artefactonan di 

guera, pa asina tur hende por tin acceso na nan, en bes 

di tuma e risico di perde nan na cas. Pa e motibo aki mi 

ta urgi tur hende cu tin documento y materialnan 

historico, sea asina bon di entrega nan na Archivo 
Nacional, unda nan lo ta bon warda”. 


- Dufi Kock 

DUFI KOCK 


ESCRITOR Y HISTORIADO. 
RIDDER DEN ORDO DI ORANJE NASSAU, 
LAUREADO DI ZILVEREN ANJERS 


"Archivo Nacional Aruba (ANA) ta un tesoro pa esnan cu 
kier sa mas di nos historia. Mi tin hopi aña ta coba den 
archivonan cu ANA a colecciona y conserva. Y cada bes 

mi ta keda sorpresa door di storianan di nos 
antepasadonan warda den e documentonan. Pa mi 
por skirbi historia di Aruba, ANA ta un instituto 
indispensable door di su coleccion y su bon servicio." 

“Acceso na informacion, tambe historico y investigativo, ta 
un derecho fundamental y no mester ta un privilegio pa 
solamente esnan cu sa con yega na e esaki. ANA su 
coleccion ta un tesoro, y ta importante pa kita mas 
drempel posibel pa yega na e informacion unico aki di nos 
pais! P'esey mi ta sostene Archivo Nacional Aruba den su 
esfuersonan pa habri acceso na e fuentenan balioso aki!” 


- Peter Scholing 


drs. PETER 
SCHOLING 


INFORMATION SCIENTIST/INVESTIGADO, 
CURATOR, COLECCION DIGITAL, 
BIBLIOTECA NACIONAL ARUBA. 

“Mi a asisti un investigado unda cu mi a siña hopi di haci 
investigacion etnografico y historico di nos Aruba. 

Un di mi tarea tawata pa busca na Archivo Nacional Aruba 
informacion di mi famia y siña poco di mi antepasadonan. 
Mi a bin siña cu mi antepasadonan tawata forma parti di 
esclavitud aki na Aruba. Danki na ANA mi por a yena e 
pida puzzel cu tawata falta pa completa y compronde 
e historia di mi famia” 

“Casi 10 aña mi ta traha como Specialista di Informacion 
Documental na Corte Comun di Justicia. Na Corte Comun di 
Justicia como ciudadano bo por busca bo derecho. P'esey ta 

esencial y importante cu documentonan cu ta contene 
hechonan legal, concerniendo un ciudadano cu ta buscando 
su derecho, ta wordo warda den un archivo. Como tal ta hopi 
importante pa e archivonan te wordo bon maneha”. 

“Formalmente mi ta sondea den archivo pa cumpli cu mi funcion 
como docente y investigado di Universidad di Aruba. Como 
docente mi ta uza archivo pa mi lesnan di Metodo di investigacion 
y di Diversidad/Multiculturalidad y ta stimula studiantenan bishita 
ANA. Como investigado mi a sondea den e archivo pa haci 
investigacion. Sondea den archivo ta yuda mi traha puzzel 
historico cu tin biaha ta parce di ta falta pida”. 


- drs. Yolanda Richardson 

oficina na Arc o A Gi ia: da drs. YOLANDA 
i RICHARDSON 


DOCENTE Y INVESTIGADO: UNIVERSIDAD 
DI ARUBA (DESDE 2010) 
CURATOR: EXPOSICION RANCHO NOS BARIO 

“Ta importante pa principalmente nos como hoben por 
bishita cu regularidad nos Archivo Nacional di Aruba. 
Esaki ta duna oportunidad pa cera conoci cu nos historia 
y tambe historia di mundo en relacion cu Aruba, con e 
mundo a desaroya for di antes te cu awor. Ta bon pa cada 
cuidadano cu tin documento historico importante, pa 
entrega esakinan na ANA pa nan por ser warda y conserva 
como parti di historia di nos isla” 

“Pa 24 di juni Dia di San Juan, mi mester a haci un 
spreekbeurt tocante di Dera Gay. Mi a bay Archivo Nacional 
Aruba pa busca potret y haya sa con antes tabata celebra 
Dia di San Juan Dera Gay. Asina mi a haya sa cu antes ta un 
gay bibo nan tabata pone den un calbas”. 

- Material Historico den forma di 


documento, potret, material audio-visual y digital 


CONOCE 


Historia di Pais Aruba 


CONSERVA 


Nos Historia pa nos futuro ean 
ARCHIVA NOS HISTORIA TA IMPORTANTE PA NOS TUR! 


Por pasa 3C-TRECE material historico durante 
orario di oficina na Archivo Nacional Aruba di 
dialuna pa diabierna 
8:00 AM pa 11:45 AM y 1:30 PM pa 4:00 PM 


3C -TRECE un campaña di 
Archivo Nacional Aruba y Ministerio di Cultura 

